Gedagte vir die dag: Reik uitFoto: pixabay.com Ek sal julle God wees deur julle hele lewe. Tot julle stokoud is, sal Ek julle dra. Ek het julle gemaak, en sal vir julle sorg. Ek sal julle ondersteun en julle red. (Jesaja 46:4) Die God wat jou gemaak het, bewys sy sorg vir jou deur jou te beskerm en vir jou te voorsien. Jy kan God se sorg met ander deel deur vir hulle te doen wat God vir jou doen. Jy kan mense beskerm deur vriendelikheid, hulpvaardigheid en gewilligheid om uit te reik. Jy kan ander help deur van jou tyd, jou hulpbronne en talente met hulle te deel. Jy kan verder help deur vrede te handhaaf deur jou woorde en jou optrede. Is daar iemand wat deur God op jou pad geplaas is wat vandag jou sorg nodig het?